NaiveNeuron/SloPal huggingface dataset:
V. Veteška, podpredseda NR SR: (2006-02-01):
I. Hopta, poslanec: Vážené kolegyne, vážení kolegovia, v doložke zlučiteľnosti návrhu zákona s právom Európskej únie sa uvádza v bode 3, práva Európskeho spoločenstva a Európskej únie je problematika, v návrhu zákona nie je upravená. Bod 4 hovorí dokonca, návrh zákona svojou problematikou nepatrí medzi priority uvedené v článku 70 Európskej dohody o pridružení a nie je ani predmetom odporúčaní v príprave asociovaných krajín strednej a východnej Európy na integráciu do vnútorného trhu Európskej únie. To znamená, že svedčí to o tom, že Európska únia má zrejme iné problémy na riešenie než riešenie chorých antikomunistických výplodov. Ja som si spočiatku myslel, že pán Šimko je nejaký tajný člen Komunistickej strany Slovenska a že svojím návrhom zákona chce prakticky zvýšiť preferencie, preferencie Komunistickej strany Slovenska, ale zrejme nebude to tak. Pán Šimko svojou politickou naivitou a obmedzenosťou prichádza na politický trh s niečím, čo ľudí absolútne nezaujíma. Ja by som mu odporučil, aby pripravil zákon o protidzurindovskom odboji a ako jeho obeť mohol by byť považovaný potom za veterána v boji s Mikulášom Dzurindom a potom by som hlasoval aj za jeho odškodnenie. Ďakujem za pozornosť.
V. Veteška, podpredseda NR SR: (2004-10-28):
Panie poslankyne a páni poslanci, teraz nasledujú dva návrhy medzinárodných zmlúv, ktoré odôvodňuje minister zahraničných vecí. Navrhujem, aby sme rozpravu o týchto bodoch zlúčili s tým, že o každom návrhu budeme hlasovať osobitne. Prosím, je všeobecný súhlas? (Súhlasná reakcia pléna.) Ďakujem. Budeme sa držať podľa tohto rozhodnutia. Teraz prosím pána ministra zahraničných vecí pána Kukana, aby odôvodnil návrh na vyslovenie súhlasu Národnej rady Slovenskej republiky s Dohodou o statuse misií a predstaviteľov tretích štátov pri Organizácii Severoatlantickej zmluvy (Brusel 14. 9. 1994) , tlač 828, a návrh na vyslovenie súhlasu Národnej rady Slovenskej republiky s Dohodou o statuse Organizácie Severoatlantickej zmluvy, predstaviteľov štátov a medzinárodného personálu (Ottawa 20. 9. 1951) , tlač 829. Nech sa páči, pán minister. (Ruch v sále.) Zároveň prosím o pokoj v poslaneckej snemovni.
Brocka, Július, poslanec NR SR (2011-03-31):
Pán poslanec Rafaj, ja som mal pochybnosti o tomto zákone, ale vy ste boli tak presvedčivý, že po hodine vášho vystúpenia ste ma úplne zlomili. Chcem vám povedať, že ja budem hlasovať za ten zákon. (Smiech v sále.)
Dostál, Ondrej, poslanec NR SR (2017-09-07):
Ja ďakujem za reakciu. Súhlasím, že aj tá osveta je dôležitá, že mnohé subjekty, asi väčšina subjektov ani nevie, že aké sú ich povinnosti v tejto oblasti, a keď sa to náhodou dozvedia, tak sú z toho zhrozené. A to je ten aspekt toho problému. Ale druhý aspekt toho problému je naozaj to, že je bežné, že pri príprave práva využívajú občania, organizácie, firmy, združenia, politické strany možnosť ovplyvniť podobu nastavenia legislatívnych podmienok tak v tejto oblasti, ktorá je citlivá, ktorá sa dotýka množstva subjektov, kde hrozia vysoké pokuty, tak by som považoval za žiaduce, aby takéto veci, lebo to nie sú nejaké technické normy, ktoré sa týkajú 12 subjektov pôsobiacich na trhu, ale toto sa týka skoro každého, kto má nejaké databázy s osobnými údajmi, aby tuto verejnosť bola zaangažovaná už v tej fáze, keď sa dá ešte niečo ovplyvniť.
Pčolinský, Peter, podpredseda NR SR (2023-06-20):
Ďakujem. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Záverečné slovo, pán navrhovateľ? Nie. Pani spravodajkyňa? Termín hlasovania.
Záhumenský, Marian, poslanec NR SR (2012-07-27):
Áno, ďakujem. To, že lož je tvoja pracovná metóda, potvrdzuje aj tvoje vystúpenie, aj k takzvanej kauze „tabak“, kde všetky inštitúcie konštatovali, že si konal nezákonne. A za môjho pôsobenia na ministerstve došlo k odstráneniu nezákonného stavu, to je konštatované aj v súdnych rozhodnutiach. Dokonca aj nález Ústavného súdu, to znamená, že týmto by som sa nechválil, a by som zaliezol neviemkam. Proste ako minister si konal nezákonne, ak niekto odstráni nezákonný stav, a ty ešte rozprávaš, že niekto získal z toho prostriedky, ak sme právny štát, tak komukoľvek vzniklo z nezákonného stavu poškodenie, má nárok na to, aby v právnom štáte získal to, čo mu náležite podľa zákona patrí. A to isté je v tom, čo si klamal včera, rozprávaš tu o tom, že čo si ty myslíš o modulácii, to je tvoje želanie, ktoré, počas tvojho pôsobenia na poste ministra si neurobil nič, aby si to, čo teraz deklaruješ, to zmenil, ale včera si tu povedal, že štátny tajomník povedal, že modelácia nebude, to znamená, že ak sa bavíme o tom, si klamal aj v tejto otázke, modulácia je zakotvená v dokumentoch a, bohužiaľ, pre slovenských farmárov bude platiť. Takže to je problém tvojho pôsobenia. Ak hovoríme o štátnom tajomníkovi Adamovi, áno, je to jeden profesionálny odborník, ktorého uznávajú poľnohospodári na celom Slovensku, to znamená, ja som rád, že som mohol robiť s človekom, ktorý je skutočne na úrovni a ja si aj k sebe vyberám ľudí, ktorí dokážu a niečo vedia na rozdiel možno od teba, lebo nechcem hodnotiť úroveň asistentských služieb tvojich, lebo aj to, čo ti podkladajú, vlastne je dôkazom toho, že buď ťa zavádzajú, alebo úmyselne nevieš, čo hovoríš, alebo nevieš čítať. Ďakujem.
Hrnčiar, Andrej, podpredseda NR SR (2017-02-14):
Pán poslanec Ivan.
Blanár, Juraj, podpredseda NR SR (2021-05-13):
Pán predseda Národnej rady, môžete reagovať na faktické poznámky.
Blaha, Ľuboš, poslanec NR SR (2014-09-23):
Ďakujem pekne, najmä kolegom, ktorí reagovali zo strany SMER, pretože väčšina kolegov z opozície ma proste len osobne urážala. To je vaša vizitka, osobné urážky, čo som tu počúval od pána Viskupiča, teplý vzduch, pán Kaník, že čím viac mám načítané, tým viac chaosené. Pán Kaník, vy máte v hlave úplný poriadok, ako typický závodný koník, proste mám nepriateľa, klapky, nenávidím Rusko, vybavené. Áno, vy tam máte poriadok, lebo nečítate, presne tak. Takže možnože by ste si mohli niekedy prečítať, to určite odporúčam, teda okrem teda takých tých vecí, kde ste naozaj odborník, ako je privatizácia, tam vám to ide, hej, keď môžete rozkrádať národný majetok, že? No a z hľadiska ďalších kolegov, pán Šebej dokonca našiel chorobu, ktorou vraj trpím. Ja som veľmi rád, že mňa ešte neohrozuje senilita, to som veľmi vďačný. Čo sa týka pána Poliačika, viete, keď stredoškolský učiteľ ide hovoriť o vysokoškolskom učiteľovi, že mu chýba vzdelanie, tak kde berie tú odvahu? Pán Poliačik, preboha, ja chápem to, že niektoré látky spôsobujú viacej odvahy, ako je zdravé, ale možnože by ste tie látky mali už prestať konečne brať. Ja naozaj tento druh diskusie nepotrebujem, nechcem ho, môžeme si tu navzájom nadávať, že sme ruskí agenti, agenti CIA, môžeme si nadávať, akí sme hlupáci atď., pokiaľ toto chcete, s radosťou, pretože mám naozaj načítané viac ako vy a s radosťou vám budem ukazovať, akí ste hlupáci, ale ak toto chcete, neni problém, ale ja by som chcel triezvu, racionálnu diskusiu... (Prerušenie vystúpenia predsedajúcim.)
Shahzad, Silvia, poslankyňa NR SR (2019-09-20):
Vážený pán predseda, vážení kolegovia, ďakujem za ústretovosť a dovoľte mi, aby som opakovane priniesla sem návrh zákona, ktorý rieši sociálne poistenie osobných asistentov. V súčasnosti sú tieto osoby poistené iba v rozsahu dôchodkového poistenia a to len za predpokladu, že asistenciu vykonávajú najmenej 140 hodín mesačne a nemajú poistenie zabezpečené z iného dôvodu. Takto upravený rozsah nezabezpečuje dôstojnú ochranu v prípade sociálnej udalosti predpokladanej poistením. Preto sa navrhuje, aby asistenti vykonávajúci asistenciu podľa zmluvy o výkone osobnej asistencie boli aj povinne nemocensky poistení (zaznievanie gongu), teda nielen dôchodkovo, a boli aj povinne poistení v nezamestnanosti, pričom toto poistenie by mal hradiť štát... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-02-04):
Ďakujem pán minister. Pán spravodajca, chcete sa vyjadriť k rozprave? Prerušujem teda rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady s prijatím Dodatku z Dauhy ku Kjótskemu protokolu k Rámcovému dohovoru Organizácie Spojených národov o zmene klímy. Návrh vlády je uverejnený ako tlač 1325 a spoločná správa výborov má tlač 1325a. Návrh vládny odôvodní minister životného prostredia Peter Žiga. Prosím, pán minister, ujmite sa slova. (Rokovanie o návrhu na vyslovenie súhlasu Národnej rady Slovenskej republiky s prijatím Dodatku z Dauhy ku Kjótskemu protokolu k Rámcovému dohovoru Organizácie Spojených národov o zmene klímy , tlač 1325.)
Janiš, Stanislav, poslanec NR SR (2011-04-05):
Pán podpredseda, prosím, dajte, hlasovať o bode 10 pozmeňujúceho návrhu kolegu Jurčíka.
Urban, Miroslav, poslanec NR SR (2023-03-21):
Ďakujem za slovo. Myslím si, že dobre si to povedal, Ondro, naozaj poslanci OĽANO asi nechodia medzi ľudí, lebo inakšie by museli chodiť asi kanálmi. Ja ich beriem už iba ako dajakú štvorpercentnú sektu, ktorá sa utápa vo svojich víziách, nejaký plán obnovy. No uvidíme, čo reálne zrealizujú do toho septembra, či nám rozdajú tie päťstoeurové poukážky za voľby. Pán Heger zvláda toľko funkcií. A keď som tu v kuloároch počul niekoľko mesiacov dozadu, že žiadne Rázsochy sa stavať nikdy nebudú, tak som tomu nerozumel a nechcel som tomu veriť, lebo stále ste hovorili, ako staviate, chcete stavať nemocnice veľké, a potom rituálne zavraždíte ministra Lengvarského, ktorý sám veľmi rád odstúpil. A zvalili ste naňho všetku vinu, že on za to môže, že z plánu obnovy sa jednoducho Rázsochy, nestihli ste nejaké termíny a nič sa stavať nebude. No ja si normálne myslím, že to bol jednoducho váš zámer. Rituálne povra... zavraždiť ministra zdravotníctva, zvaliť na neho všetky tie neúspechy a teraz sa budete tváriť, pretvarovať sa, že niečo idete budovať, tú nemocnicu. A kto to bude robiť? Akože pán Heger? Pán Heger chce byť teraz minister zdravotníctva, financií, premiér a všetko možné? To je úplne absurdné. A najväčšiu hanbu, si myslím, že v našej spoločnosti by mala zožať pani prezidentka, pretože ona je zodpovedná za ten chaos, ktorý tu vládne. Mala všelijaké vyhlásenia, ale fakt je taký, že v podstate vašu vládu podporuje za výdatnej pomoci médií. A nepomôžu jej ani tie krásne šaty od Hanečku, ona je zodpovedná za ten bordel a chaos v rovnakej miere ako vy. Ďakujem.
A. Belousovová, podpredsedníčka NR SR: (2009-04-29):
Chcem sa opýtať pána navrhovateľa, či chce zaujať k rozprave stanovisko. Nech sa páči, máte slovo.
Pellegrini, Peter, predseda NR SR (2024-02-08):
Pani poslankyňa Jurík.
Laššáková, Jana, podpredsedníčka NR SR (2014-12-12):
Nech sa páči, pán poslanec Hlina, máte slovo.
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 144 poslancov, za 88, proti 1, zdržalo sa 55. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Novotný, Viliam, poslanec NR SR (2014-03-28):
Ďakujem pekne. Štefan, áno, si to pekne povedal na úvod, že sa ti páči, že som vyznal svoju vieru a nemám s tým problém nikdy, ani v pléne Národnej rady. Ale tam si povedal trošku nepresne, že obhajujem vnútromaternicové teliesko. Ja ho vôbec neobhajujem, vnútromaternicové teliesko, naopak, ako veriaci človek mám veľký problém s tým, ako funguje, a ty si to znovu zopakoval. Preto v tomto prípade si uplatním svoju výhradu vo svedomí. A uvažoval som, či vôbec mám byť spravodajcom k tomuto návrhu zákona. Ale potom som si povedal, že nebudem sa predsa pred tým skrývať aj preto, lebo to, čo som vo svojom vystúpení urobil, o čom si hovoril aj ty, je, že som popísal – a myslím si, že to nie je zlé – snahu niektorých mojich kolegov z Národnej rady, opakovanú snahu, nájsť riešenie, ako regulovať pôrodnosť v rómskych osadách. Pomenujem to veľmi otvorene, lebo tento problém tu máme. A ten problém je obrovský a ty to veľmi dobre vieš. Len som o tom presvedčený, že to riešenie musí byť komplexné, že do rómskych osád potrebujeme dať pracovné príležitosti a lepšie vzdelanie, ale aj motivátory, prečo by sa vlastne mali vzdelávať a prečo by vlastne mali vyhľadávať takú formu správania, že treba chodiť do práce a nie žiť zo sociálnych dávok. A povedal som aj to, že si viem prestaviť, a ty si o tom hovoril, aby bola voľne dostupnejšia antikoncepcia, o tom sa dá diskutovať, ale na dobrovoľnej báze. Je to každého individuálne rozhodnutie. Ale to, čo je najdôležitejšie, a ty si o tom hovoril vo vzťahu k Lomničke, a to by som chcel podčiarknuť, je osveta. Je osveta a veľmi náročná práca, ktorá nás v týchto rómskych osadách čaká, ktorú vie urobiť cirkev, vie urobiť tretí sektor. My tam potrebujeme normálne posielať misionárov, tak ako do rozvojových štátov. Normálnych misionárov.
Turčanová, Andrea, poslankyňa NR SR (2023-12-07):
Ďakujem, pán poslanec Hlina, že ste to tak ľudovo povedali, aby všetci pochopili, aj keď myslím si, že tuná časť poslancov má zakryté uši a nechce počuť. Ja len si dovolím upozorniť, že nie v jednom, ale v dvoch zákonoch riešime pomoc pre týchto ľudí. Je to jednak tlač 80 aj tlač 84. V jednom prípade budeme dávať špeciálny daňový bonus a v tom druhom dáme sociálnu dávku pre ľudí, ktorých príjem môže byť do 2 196,80 eur pre tento rok. Takže my sme strašne bohatý štát, vyriešili sme všetky nízkopríjmové skupiny, všetci už sa majú super a každý zarába okolo 2 000 eur v tomto štáte, tak im treba pomáhať, lebo to sú tí najchudobnejší. Ďakujem.
Bugár, Béla, podpredseda NR SR (2016-04-21):
Pán poslanec Lipšic.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 124 poslancov, proti 4 poslanci, zdržalo sa 9. Konštatujem, že sme schválili vládny návrh novely zákona č. 305/2005 Z. z. o sociálnoprávnej ochrane detí a sociálnej kuratele. Teraz budeme ďalej hlasovať v druhom čítaní o vládnom návrhu zákona, ktorým sa  mení a dopĺňa zákon č. 552/2003 Z. z. o výkone práce vo verejnom záujme v znení neskorších predpisov , tlač 727. Slovo má pani poslankyňa Rošková z výboru pre sociálne veci. Prosím, aby uvádzala hlasovanie.
Poliačik, Martin, poslanec NR SR (2011-07-12):
Pani kolegyňa, ja nehovorím o centrách všeobecne. Hovoril som konkrétne o bratislavskom, kde takisto, ako ja viem, tak aj vy viete, že tam problém s priestormi bol a boli v konflikte so zástupcami ministerstva a nemali priestor na svoju prácu, nemali finančné podmienky na svoju prácu, a že tá situácia vôbec ideálna nebola. A nemyslím si, že bol taký veľký ústretový prístup zo strany ministerstva, aby sme mohli povedať, že to centrum bolo v Bratislave spokojné. To budete so mnou takisto súhlasiť, dúfam.
Hlina, Alojz, poslanec NR SR (2013-10-29):
Vážený pán predseda, vážené kolegyne, kolegovia, dovoľte mi v zmysle podmienok tretieho čítania upozorniť na nedostatok, ktorý tam máte, legislatívno-technický a jazykový. Máte tam chybu, ja som teda avizoval aj v druhom čítaní, že na ňu upozorním v treťom čítaní, že pokiaľ by sa niečo nezmenilo. Nezmenilo sa. Prosím vás, doteraz platilo, aj v textácii zákona pôvodného ste mali kolektívna zmluva vyššieho stupňa a na návrh zmluvných strán, písomný návrh zmluvných strán, čiže z toho sa vychádza, že aspoň dvoch, teraz to meníte. Stále to nechávate, že sa to volá kolektívna zmluva vyššieho stupňa, ale môže ju predložiť jedna zmluvná strana. Môj návrh je teda v tom, ja nehodnotím obsahovo tú zmenu, vôbec nie, len to už nemôže byť zmluva, čiže tá zmena by sa týkala toho, že to nebude kolektívna zmluva vyššieho stupňa, ale bude tu kolektívny akt vyššieho stupňa, vtedy je to vecne a podľa mňa aj legislatívne správne. Wikipédia, ja som tu minule odporúčal vašich kolegov na Wikipédiu, keď už nič iné, to je na internete, si dáte www.wikipedia.sk, skúste, dajte si zmluva a tam vám nájde, že zmluva je akt aspoň dvoch zmluvných strán. Prosím vás, nemeňme to, už v Mezopotámii, keď robili zmluvy, keď vymieňali kurča za vajcia alebo niečo také, tak tiež teda tam sa niekde základy toho postavili. SMER, jeho veľkú ambíciu, že meniť aj tieto veci, prosím vás, toto naozaj nechajte na pokoji. Čiže, pán predseda, ja vám vaše zákony meniť, opravovať nebudem, čiže ja tu nemám ani nejaký pozmeňovák v tom zmysle, ale dávam návrh, aby ste si to opravili. Čiže nemôže sa to volať kolektívna zmluva vyššieho stupňa, ale môže sa to volať kolektívny akt vyššieho stupňa. Vtedy to bude vecne, legislatívne a asi aj jazykovo správne. Ďakujem.
Paška, Pavol, predseda NR SR (2013-11-26):
Prepáčte, pán poslanec. Ešte raz, dámy a páni, pokračujeme v rozprave. Kolegovia! Nech sa páči, pán poslanec.
Paška, Pavol, predseda NR SR (2014-05-29):
Hlasujeme o návrhu pána poslanca Zajaca. (Hlasovanie.) 138 prítomných, 34 za, 83 proti, 19 sa zdržalo, 2 nehlasovali. Návrh sme neschválili.
Tomáš, Erik, poslanec NR SR (2021-12-02):
Pán minister, po prvé, vidím, že dobré zvyky sa nemenia a v úvodzovkách, vyblokovať rečnícky pultík až do devätnástej a nedať príležitosť opozícii vystúpiť, najmä v dobe, keď voláte po spolupráci, okej. Máte na to právo. Je to v súlade s rokovacím, s rokovacím poriadkom. (Reakcia z pléna.) Pán Pročko, Jožo, prosím ťa. Ale prosím ťa... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2018-12-03):
Dve faktické poznámky na vaše vystúpenie, končím možnosť prihlásiť sa. Pán poslanec Jurzyca.
Pellegrini, Peter, podpredseda NR SR (2020-05-14):
Pán poslanec Mazurek.
Svrček, Miloš, poslanec NR SR (2022-03-17):
Ďakujem pekne, pán predseda. Prečítam zápisnicu o výsledku verejného hlasovania o návrhu na voľbu komisára pre deti, ktoré sa konalo 17. marca 2022, išlo o opakovanú voľbu. Na verejné hlasovanie o návrhu na voľbu komisára pre deti bolo v opakovanej voľbe vydaných a poslanci si osobne prevzali 128 hlasovacích lístkov, teda na voľbe bolo prítomných 128 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu komisára pre deti v opakovanej voľbe všetci poslanci odovzdali hlasovacie lístky. Zo 128 odovzdaných hlasovacích lístkov boli dva neplatné a 126 platných. Podľa platných hlasovacích lístkov overovatelia zistili, že – za Katarínu Hatrákovú: hlasovalo za 52 poslancov, hlasovalo proti 32 poslancov a zdržalo sa hlasovania 42 poslancov, – za Máriu Vargovú: hlasovalo za 26 poslancov, hlasovalo proti 21 poslancov, zdržalo sa hlasovania 79 poslancov. Na voľbu komisára pre deti je potrebný súhlas nadpolovičnej väčšiny hlasov prítomných poslancov. Overovatelia konštatujú, že vo verejnom hlasovaní v opakovanej voľbe nebola zvolená žiadna z navrhovaných kandidátok. Keďže komisár pre deti nebol zvolený, vykoná sa nová voľba. Overovatelia poverujú svojho člena Miloša Svrčeka oznámiť výsledok hlasovania Národnej rade Slovenskej republiky. Ďakujem. Pán predseda, za mňa všetko.
Sulík, Richard, predseda NR SR (2010-10-20):
Ďakujem vám. Pýtam sa, či sa niekto chce do rozpravy prihlásiť ústne. Pán Petrák. Uzatváram možnosť prihlásiť sa do rozpravy. Pán Petrák, nech sa páči, máte slovo.
Hrušovský, Pavol, podpredseda NR SR (2011-06-01):
Panie poslankyne, páni poslanci, vyhlasujem rozpravu o tomto bode za skončenú. Pán minister, chcete sa vyjadriť? Nie. Pán spoločný spravodajca? Prerušujem rokovanie o tomto bode programu. Pristúpime k rokovaniu, k návrhu výboru pre hospodárstvo, výstavbu a dopravu na vydanie zákona, ktorým sa mení a dopĺňa zákon č. 657/2004 Z. z. o tepelnej energetike. Prosím, aby za skupinu poslancov, ktorí sú členmi hospodárskeho výboru, návrh zákona predložil jeho predseda, pán poslanec Janiš. (Rokovanie o návrhu Výboru Národnej rady Slovenskej republiky pre hospodárstvo, výstavbu a dopravu na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 245.)
M. Sabolová, poslankyňa: (2004-03-11):
Čiže, moja podotázka je, čo vy na to, pán minister. Akým spôsobom, ak nemáme zásadné informácie na papieri, ako môžeme vecne diskutovať, aj včera pri správe, ktorá mala byť vecná ku koncepcii zdravotníctva? Čiže, dúfam a verím a prosím vás o potvrdenie, že návrhy zákonov, ktoré dostaneme, budú spĺňať tie vaše informácie, ktoré podávate aj médiám.
Hrnčiar, Andrej, podpredseda NR SR (2019-10-17):
Pán poslanec má určite doplňujúcu otázku.
Danko, Andrej, predseda NR SR (2017-09-05):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eduardovi Adamčíkovi. Nech sa páči, pán poslanec.
P. Paška, predseda NR SR: (2009-04-16):
(Hlasovanie.) 136 prítomných, 101 bolo za, 6 proti, 29 sa zdržalo. Návrh sme pridelili do výborov a určili lehotu na prerokovanie. Pán poslanec Juhász uvedie v prvom čítaní hlasovanie o vládnom návrhu zákona o územnom plánovaní, je to stavebný zákon, tlač 995. [Hlasovanie o v ládnom návrhu zákona o územnom plánovaní a stavebnom poriadku a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (stavebný zákon).]
Glváč, Martin, podpredseda NR SR (2017-12-06):
Pani poslankyňa Janíková.
Laurenčík, Milan, podpredseda NR SR (2021-11-09):
S ďalšou faktickou poznámkou je prihlásený pán poslanec Dušan Jarjabek. Žiaľ, nenachádza sa v sále, takže nevystúpi. Faktickú poznámku má pripravenú aj pani poslankyňa Anna Andrejuvová, nech sa páči.
B. Bugár, podpredseda NR SR: (2005-09-21):
(Hlasovanie.) Prítomných je 122 poslancov, za 118, nehlasovali 4. Konštatujem, že sme návrh schválili. Nech sa páči výbory a lehoty. Ľ. Navrátilová, poslankyňa: Ďalej, prosím, dajte hlasovať o pridelení návrhu zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre sociálne veci a bývanie. Za gestorsky výbor navrhujem v súlade s rozhodnutím predsedu Národnej rady Slovenskej republiky č. 1279 z 26. augusta 2005 Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorsky výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Laurenčík, Milan, podpredseda NR SR (2022-03-16):
V zmysle § 27 ods. 8 rokovacieho poriadku požiadal o možnosť vystúpiť v rozprave pán spravodajca. Nech sa páči.
Sulík, Richard, predseda NR SR (2011-06-01):
S faktickými poznámkami sa prihlásili piati poslanci. Uzatváram možnosť. Pán poslanec Jarjabek.
Šeliga, Juraj, podpredseda NR SR (2021-04-30):
Pán poslanec Mazurek.
Šípošová, Janka, poslankyňa NR SR (2016-02-11):
Ďakujem za slovo. Pán minister, ja som zapochybovala, či vám náhodou pán predseda parlamentu nezabudol dať tú žiadosť o zvolanie tejto schôdze, pretože tam je tá požiadavka poslancov prerokovať návrh na prijatie uznesenia Národnej rady Slovenskej republiky k prijatiu opatrení na ochranu práv pacientov a na stabilizáciu postavenia zdravotných sestier a zdravotného systému ako celku so zameraním na zníženie zadlženia. A ďalej je tam uvedené: „Zároveň žiadame ministra zdravotníctva Viliama Čisláka, aby v rámci rozpravy o tomto bode programu predložil komplexnú informáciu o stave dlhu v zdravotníctve a o opatreniach zameraných na jeho elimináciu, o riešení prípadov, ako sú prípady klinika Kostka, teta Anka, pochybný nájom nového sídla Všeobecnej zdravotnej poisťovne, kauza piešťanského CT, a o strategických zámeroch vlády v oblasti profesijného a sociálneho stabilizovania zdravotných sestier.“ Ja som z toho počula reakciu iba na jednu požiadavku. A to je predloženie komplexnej informácie o stave dlhu v zdravotníctve, formulácia: „Percento zadlženia sme znížili.“ Nestačí to. O tom všetkom ostatnom sa tu vlastne nič nehovorilo. Ďakujem.
Rajtár, Jozef, poslanec NR SR (2016-09-20):
Ďakujem za slovo a ďakujem tiež kolegyni Jurinovej, že sa venovala tejto téme, ochrane tých najslabších. Generálna prokuratúra si dala túto tému za svoju prioritu, jednu z hlavných priorít. Tak, čo sa týka domáceho násilia, tam na výbore, keď sme sa rozprávali, tak váš kolega pán Šufliarsky hovoril, že tam je najväčší problém zlá legislatíva, ktorá, bola to jeho téza, on to tvrdil, že problém je legislatíva, ktorá to neumožňuje postihovať atď. A čo sa týka toho Resocializačného centra Čistý deň, tam si myslím, že tá legislatíva je oveľa, oveľa jednoznačnejšia a keďže vieme, že tam, že to bolo aj nahlásené polícii a prokuratúre, tak sa chcem spýtať, že čo zlyhalo v tomto prípade, aj teda za akých okolností, že tá legislatíva tam zrejme bola v poriadku. Ďakujem.
P. Paška, predseda NR SR: (2007-10-19):
Otváram rozpravu. Písomné prihlášky nemám, dávam možnosť sa prihlásiť ústne do rozpravy. Do rozpravy sa hlásia pani poslankyňa Biró, poslanci Lipšic, Žitňanská, Miššík, Tarčák ako posledný. Končím možnosť prihlásiť sa do rozpravy. Nech sa páči, pani poslankyňa Biró, ako prvá ústne prihlásená do rozpravy. (Hlasy v sále.) Pozmeňujúci návrh môžete dať, pokiaľ spĺňa náležitosti a máte 15 podpisov. Nech sa páči, máte slovo.
Pellegrini, Peter, predseda NR SR (2015-03-19):
Ďakujem pekne, pán minister. Ďalšiu otázku položila pani podpredsedníčka Národnej rady Erika Jurinová a je adresovaná ministrovi práce, sociálnych vecí a rodiny Slovenskej republiky Jánovi Richterovi a znie: „Vážený pán minister, ministerstvo spravodlivosti pripravuje zákon o obetiach, ktorý bude dôležitou súčasťou nášho legislatívneho systému, a podporujeme toto úsilie, pretože zastreší spôsob pomoci všetkým obetiam. Zdá sa mi preto kontraproduktívna paralelná príprava zákona o domácom násilí, aj keď ide o veľmi dôležitú tému. Nie je vhodné koordinovať prípravu oboch týchto zákonov medzi ministerstvami?“ Pán minister, nech sa páči.
Červeňáková, Elena, poslankyňa NR SR (2018-11-28):
Ďakujem. Neviem, pán poslanec, či si uvedomujete, že vlastne zdravotnícke zariadenia, viete veľmi dobre, že ich dlhy budú sa znovu prehlbovať. A je to veľmi smutné, lebo dovolím si tvrdiť, že riaditelia robia, čo môžu. Ale, žiaľbohu, nemajú dostatok peňazí, lebo za poskytovanie zdravotnej starostlivosti nemajú na základe výkonov platby. Bude sa zhoršovať poskytovanie zdravotnej starostlivosti. Viete veľmi dobre, že štát odvádza proste peniaze za neaktívnych občanov a hlavne bezdomovcov, koľkých máme Rómov, neplatia si poisťovne a štát za to proste odvádza peniaze, hlavne za týchto bezdomovcov. Chcem takisto poďakovať pánu predsedovi zdravotníckeho výboru, že navrhol taký pozmeňujúci návrh, aký navrhol, a zdravotnícky výbor to prijal. Dúfam, že tento návrh, tvoj, pán predseda, bude prijatý. Ďakujem.
Glváč, Martin, podpredseda NR SR (2018-05-23):
Ďalšia v rozprave, pani poslankyňa Gaborčáková, nech sa páči.
B. Bugár, podpredseda NR SR: (2001-09-19):
A. Engliš, poslanec: Ďakujem, pán predsedajúci. Zaujímalo ma vyjadrenie pána poslanca, že s prijatím tohto zákona nehrozí rast preferencií pre pána ministra a jeho politickú stranu. Zdôrazňujem SDKÚ. Aby nedošlo k omylu, teraz je pán Šimko minister, síce vlastne neviem, ani za koho je, či vlastne za SDK, alebo SDKÚ, ale v každom prípade viem, že je členom a funkcionárom SDKÚ, takže z tohto mu asi nehrozia, to je pravda, preferencie, ale myslím si, že tie preferencie im idú skôr za niečo iné, nielen za toto dole. Vrátim sa však k myšlienke, myslím si, že myšlienku, ktorú ste, pán poslanec Brocka, navrhovali, aby obce boli zodpovedné za sociálne služby pre starších občanov a samosprávny kraj pre ostatných občanov, nie je zlá myšlienka. To musím konštatovať, je zaujímavá teda z hľadiska zjednodušenia riadenia. Ale ako to bude s financovaním? Ak napríklad môže sa stať aj to, že obecní konšeli sa zhodnú, že o babičky zo susedných obcí, nech sa stará o babičky zo susedných obcí ich obec. Aj keď teda z hľadiska financovania je mi jasné, že môže to byť dokonca výhodnejšie, keď to bude z tých susedných obcí. Čiže ak by sa vyriešil tento problém, ale aby to bolo ošetrené. Je to síce už, hovorím, určitým spôsobom ošetrené, tak si myslím, že stojí to určitým spôsobom za podporu. V každom prípade to však tento váš návrh vlastne podporuje to, čo my tu hovoríme, že vlastne ani vo vlastných radoch tí, ktorí to predkladajú, si neošetrili niektoré myšlienky, ktoré by stáli za hriech. Preto musíte podávať takéto návrhy. Myslím si, že je škoda, že sa o tom nehovorilo predtým, aby to už bolo zakotvené, ak je to teda skutočne myšlienka taká, ako ste hovorili, a podporená aj financovaním.
Figeľ, Ján, podpredseda NR SR (2014-05-30):
S ďalšou faktickou Alojz Přidal.
Laurenčík, Milan, podpredseda NR SR (2021-05-05):
Ďakujem. Prosím, zaujmite miesto pre spravodajcu. Ešte pred tým, ako otvorím rozpravu, s procedurálnym návrhom pán poslanec Peter Pellegrini. Nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 130, za návrh 129, nehlasoval 1. Konštatujem, že Národná rada schválila vládny návrh zákona, ktorým sa mení a dopĺňa zákon č. 507/2001 Z. z. o poštových službách . Ďakujem, pán spravodajca. vládnom návrhu zákona o elektronických komunikáciách (tlač 394). Spoločným spravodajcom je pán poslanec Janiš. Nech sa páči, máte slovo.
Figeľ, Ján, podpredseda NR SR (2012-12-12):
S ďalším vystúpením je pán poslanec Viliam Novotný. Chcem pripomenúť, v predchádzajúcom prípade pán Igor Matovič nielen stratil poradie, ale už aj možnosť vystúpiť v rozprave. A tak je to so všetkými, ktorí už tú prvú možnosť nevyužili. Pán poslanec, nech sa páči.
Kavecká, Monika, poslankyňa NR SR (2021-02-25):
Ďakujem veľmi pekne za slovo. Pán Suja, ja nebudem komentovať vašu rozpravu, pretože skutočne by som si musela predstaviť jeden scenár, jednu rozpravu od rána, ktorú ako keby medzi sebou si určití ľudia modifikovali a dookola je to to isté. Ale jedna vec ma tam zaujala a dúfam, že mi odpoviete, lebo skutočne ako lovím v pamäti, tak proste neviem, čo sú to tie HP infekcie. Neviem. Ja poznám značku HP ako Hewlett Packard alebo čo, ale HP infekcie? (Reakcia z pléna.) Nie, vy ste povedali HP infekcie. (Reakcia z pléna.) Nie, HP. (Reakcia z pléna.) Ale tak ste to asi pod tým rúškom zhltli. (Prerušenie vystúpenia predsedajúcim.)
Mazurek, Milan, poslanec NR SR (2021-06-15):
Pán kolega poslanec, niektorí ľudia váhou svojej osobnosti a kvalitou seba samých vzbudzujú voči svojmu okoliu a voči spoločnosti určitú autoritu. No a potom sú tu ľudia ako pán minister Mikulec, ktorí sa správajú voči spoločnosti ako takej presne naopak. Autoritu nemajú, nevedia si ju získať, morálne sú skazení a častokrát sa voči svojmu okoliu, voči svojim podriadeným kolegom a možno aj nadriadeným správajú podlo a zákerne. A keďže majú rôzne komplexy a osobné problémy, neváhajú zneužívať pozíciu, v ktorej sa nachádzajú, na to, aby si tieto svoje problémy a komplexy riešili hoc aj zneužívaním právomocí verejného činiteľa ako takého. Tie príklady, o ktorých ste hovorili a o ktorých sa tu bavíme celý deň, sú zásadného charakteru a usvedčujú pána ministra na základe úradných záznamov z neuveriteľných osobných zlyhaní a z úmyselného zneužívania právomoci verejného činiteľa. Pán minister, ktorý sa tituluje, že je z protikorupčnej strany, je obviňovaný a tu sú jasné fakty a dôkazy z toho, že svojej vlastnej rodine, firmám svojho otca a svojho brata dosadzoval zákazky v celkovej hodnote niekoľko miliónov eur. Využil na to svoju pozíciu a tieto veci nevyvrátil pri obhajobe svojich činov toho, že potenciálne bral úplatky, toho, že dohadoval stretnutie so zločineckou skupinou, využíval tú klasickú metódu, ale tamtí sú zlí, tamtí pred nami boli horší, tamtí ma chceli zdiskreditovať, pretože on je vraj len obeťou obrovského komplotu, ktorý si naňho vymysleli hneď v niekoľkých záležitostiach. Vymysleli si, že bral úplatky, omylom alebo úmyselne ho chceli zdiskreditovať, tak mu zobrali previerku na prísne tajné. On je zdiskreditovaný tým, že ho tu obviňujeme, že dával zákazky svojej rodine a nič z toho, skrátka, nie je pravda. Takto dopadla tá tzv. protikorupčná... (Prerušenie vystúpenia časomerom.)
Žitňanská, Lucia, poslankyňa NR SR (2014-12-09):
Ďakujem pekne za slovo, pán predsedajúci. Vážené kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom. Predmetný návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor a výbor pre verejnú správu a regionálny rozvoj. Ako gestorský navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozpravy uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Blanár, Juraj, poslanec NR SR (2011-12-13):
Pán poslanec Ondruš, chcem poďakovať za ten rešerš z toho všetkého, čo sa udialo od kompetentných, ktorí dostali túto situáciu až do tejto hraničnej pozície. Minister Uhliarik svojimi vyjadreniami, ktoré ste spomenuli, tie už určite odškriepiť nemôže, potvrdil to, že jednoducho celú vec od začiatku bagatelizoval. Pán poslanec, zdá sa, že aj na tie reakcie, ktoré ste tu počuli na seba, mnohí poslanci dodnes nepochopili, o čo tu ide, pretože si ich mýlia, slovo zastavená, zrušená, narábajú s tým zhora nadol, pritom nevedia ani, o čo ide. Keby sa trošku zamerali na podstatu veci, tak by zistili, že celé toto, čo sa tu deje, bolo naštartované práve nešťastnou transformáciou, ktorá predchádzala nezmyselnému riešeniu situácie v zdravotníctve, ktorá predovšetkým má problém vo financovaní. A nie, či bude iný právnický subjekt. Ja sa budem tomu venovať vo svojom vystúpení. Ale, prepáčte, ešte jednu vec doplním, pán poslanec Ondruš. Pán riaditeľ Fakultnej nemocnice v Trnave, ktorý je určite nominantom KDH, pretože kandidoval na župana v ostatných voľbách za Trenčiansky samosprávny, do Trenčianskeho samosprávneho kraja za KDH, sa vyjadril na začiatku, keď tu bola hrozba tohto štrajku, že my zvládneme situáciu, keď nám bude chýbať aj 80, 100 lekárov, sme na to pripravení. Asi to bolo dohodnuté ešte s pánom ministrom, že takto má reagovať. Dnes si pozrite jeho vyjadrenia, ktoré hovoria, že situácia je kritická, pretože 80 lekárov dalo výpoveď. Pozrite sa na to, novinári, všetci, pozrite si vyjadrenia, konečne začnite písať o tej skutočnej podstate tohto problému a nie o tom, čo tu chcete navodiť v tomto parlamente.
P. Paška, predseda NR SR: (2010-04-27):
(Hlasovanie.) 101 prítomných, 100 za, 1 nehlasoval. Návrh sme pridelili výborom a určili lehotu. Pán predseda výboru pre kultúru a médiá, pán poslanec Abrhan, uvedie hlasovanie v prvom čítaní o vládnom návrhu zákona č. 63 o štátnych symboloch Slovenskej republiky, je to tlač 1534. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov a ktorým sa menia a dopĺňajú niektoré zákony , tlač 1534.)
D. Lipšic, podpredseda vlády a minister spravodlivosti SR: (2005-12-09):
Dovoľte mi, pán predsedajúci, sa vyjadriť stručne k spoločnej správe, kde by som navrhol súhlasiť s bodmi 1, 2, 3, 7 a 9 v súlade s odporúčaním gestorského výboru. Bod 4 by som navrhol nesúhlasiť. Gestorský výbor navrhuje súhlasiť, ale tam to bude riešené pozmeňujúcim návrhom. Bod 5 tiež odporúčam nesúhlasiť tak ako gestorský výbor. A bod 6 by mal tiež riešiť pozmeňujúci návrh. Bod 8, súhlasím s návrhom gestorského výboru neschváliť. Pán predsedajúci, viaceré pozmeňujúce návrhy v spoločnej správe sa týkajú nie až takých významných zmien v trestných kódexoch, ktoré budú účinné od 1. januára, preto by som požiadal plénum, aby podporili poslanci tieto zmeny. Vyplývajú jednak z toho, že boli schválené protichodné pozmeňujúce návrhy najmä pri Trestnom poriadku, keď sa schvaľoval v máji tohto roku. Samozrejme, že časť je spôsobená aj našou nedôslednosťou, ako to býva, keď sa píše predhovor ku knihe, tie prínosy, na tom má zásluhu mnoho ľudí z rekodifikačnej komisie aj z parlamentu. Chyby sú len moje. Napriek tomu vás chcem požiadať o podporu týchto korekcií. Ďakujem, pán predsedajúci.
Šefčík, Marek, poslanec NR SR (2021-09-17):
Ďakujem pekne za slovo. Tak ďakujem pani profesorke Horváthovej za toto jej vystúpenie a jej realistický postoj k navrhovanému zákonu. A mne z toho vychádza tak, že bremeno dodržania zákona nesmie byť nezvládnuteľné. A ja si myslím, že tento zákon je pripravený tak, že z praxe sa ozývajú ľudia, ktorí hovoria, že bremeno toho zákona bude pre nich nezvládnuteľné. Odznelo v tom vystúpení aj, že kto tento zákon nedodrží, pre to zariadenie hrozí pokuta až do výšky 16 000 eur. Ja si myslím, že idea zákona je výborná, ale jeho realizovateľnosť v praxi má, zdá sa, neprekonateľné prekážky momentálne. Čiže treba vychádzať z reality a z toho, v akom stave naše zdravotníctvo je. A znova sa prikláňam k tomu, ja som takisto rodič, mám štyri deti, nie som síce matka, ale otec a takisto som mal deti v nemocnici a radi by sme boli s nimi, ale keby takto vyjadrili takú túžbu mnohí rodičia, tak tie nemocnice by skutočne nemali možnosť, technickú, zvládnuť a vyhovieť to rodičom. Takže, takže za mňa je to nezvládnuteľné.
Laššáková, Jana, podpredsedníčka NR SR (2015-03-20):
Panie poslankyne, páni poslanci, poprosím vás, zaujmite svoje miesta. Budeme pokračovať v prerušenom rokovaní hlasovaním o návrhu uznesenia. Páni poslanci, poprosím vás, zaujmite svoje miesta. Pán poslanec Matovič, procedurálny návrh ešte predtým.
Danko, Andrej, predseda NR SR (2019-06-25):
Reakcia pani poslankyne.
Šofranko, Mária, poslankyňa NR SR (2022-10-06):
Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie: Ústavnoprávnemu výboru Národnej rady Slovenskej republiky, Výboru Národne rady Slovenskej republiky pre vzdelávanie, vedu, mládež a šport. A zároveň že za gestorský výbor určuje Výbor Národnej rady pre vzdelávanie, vedu, mládež a šport. V súlade s rozhodnutím predsedu Národnej rady Slovenskej republiky, pán predseda, dajte, hlasovať o o tom, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národne rade Slovenskej republiky v prvom čítaní.
Hrnčiar, Andrej, podpredseda NR SR (2019-09-18):
Vyhlasujem všeobecnú rozpravu za skončenú. Pýtam sa... Záverečné slovo, navrhovateľka.
Laššáková, Jana, podpredsedníčka NR SR (2014-01-28):
Na vystúpenie pána poslanca s faktickými poznámkami štyria páni poslanci: pán poslanec Záhumenský, Muránsky, Košútová, Lebocký. Končím možnosť prihlásiť sa s faktickými poznámkami. Nech sa páči, pán poslanec Záhumenský.
Demian, Jaroslav, poslanec NR SR (2013-10-17):
Ďakujem za slovo. Vážený pán predseda, v rozprave k tomuto vládnemu návrhu zákona vystúpil jeden poslanec a preložil jeden pozmeňujúci návrh. Pán predseda, keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 zákona o rokovacom poriadku.
Osuský, Peter, poslanec NR SR (2017-04-06):
Ďakujem pekne. No, pán spravodajca, so zápalom hodným lepšej veci tu bránite vlastne meritum a meritum je to, že pána ministra neodvolávame za to, že nie je policajtom v Čistom dni. Pán minister mal na základe množstva zistení nie Natálie Blahovej, nie výpovedí mladých ľudí, o ktorých si tu iste, ako som počul vo výpovediach, mnohí myslíte, že však nakoniec sú to feťáci a k..., takže kto by ich bral vážne. To znamená, že nie na základe toho, ale na základe zistených faktov, na základe absencie príslušného vzdelania pre výkon príslušnej funkcie mal jednoducho zobrať licenciu a dnes by sme tu nesedeli. Táto logika, že vy čakáte, že niekde dostanú nejakí ľudia 15 rokov za zneužívanie maloletých, je asi taká, ako keby sme nechali SS-manov v koncentráku fungovať až do rozsudku Norimberského súdu. Dovtedy nech tam s tými koncentračne väznenými ľuďmi nakladajú, ako myslia, lebo až keď budeme mať rozsudok Norimberského súdu, potom budeme môcť povedať, že fakt to asi nebolo dobré. A to je teda perverzná úvaha, lebo tuná v tejto sále nikto neposiela zatiaľ do väzenia manželov Tománkovcov, my si len myslíme, že nemajú jednoducho mať možnosť ďalej pokračovať v tom, čo sa tam dialo, a o tom je celé toto posedenie. Pán minister by tu nesedel, keby vykonal to, čo vykonať mal na základe názoru vlastnej akreditačnej komisie. Načo ju má, keď pohŕda jej názorom? Čo to je za zmysel takéhoto orgánu? A o tomto je to sedenie. Takže nikto z vás by tam svoje dieťa potom, čo tu počul, či tomu verí na 50, na 30 alebo na 5 %, nedal. (Potlesk. Ruch v sále.)
Bugár, Béla, podpredseda NR SR (2017-06-14):
Pán poslanec Šebej.
Blanár, Juraj, podpredseda NR SR (2023-02-01):
Ďalší s faktickou poznámkou pán poslanec Ján Oravec.
Kazda, Radovan, poslanec NR SR (2021-05-13):
Ďakujem. Kartu mám. Chcel som si tam zabudnúť, aby pán Suja mohol druhýkrát v tomto volebnom období urobiť niečo užitočné... (Prerušenie vystúpenia predsedajúcim.)
Kotleba, Marek, poslanec NR SR (2022-03-15):
Pardon, nechal som sa trošku uniesť. Takže dúfam, že títo, títo obhajcovia slobody a demokracie tu nebudú dlhšie vysedávať a pôjdu pomáhať na tú Ukrajinu. Ďakujem. (Reakcia z pléna.)
Martvoň, Anton, poslanec NR SR (2012-06-28):
No, pán Sulík, ja asi iba toľko, že proste niekomu to dlhšie trvá. Niekto je rýchlejší, ale dovolím si upozorniť, že tu nie sme na toalete, aby sme dve hodiny čítali jeden návrh. Myslím si, že Otto Brixi je typ človeka, ktorý je rýchly človek, ktorý žije v tomto stresovom svete tým spôsobom, že proste sa rýchlejšie vyjadruje. Ale pre mňa to bolo plne zrozumiteľné a plne som to chápal, čo číta. A dokonca to bolo aj precítené. Ďakujem.
Kubovič, Pavol, poslanec NR SR (2011-02-10):
Ďakujem. Ja som chcel len potvrdiť slová pána poslanca Gála.
Bugár, Béla, podpredseda NR SR (2017-06-16):
Ďakujem pánovi ministrovi. A teraz dávam slovo spoločnej spravodajkyni z výboru pre sociálne veci pani poslankyni Bašistovej, nech sa páči.
Kollár, Boris, predseda NR SR (2021-10-21):
Prosím, prezentujme sa a hlasujeme. (Hlasovanie.) Prítomných 136 poslancov, za 134, zdržali sa 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Šedivcová, Viera, poslanec NR SR (2013-06-20):
Ďakujem, pani predsedajúca. Prosím, dajte hlasovať o postúpení návrhu zákona do druhého čítania.
Paška, Pavol, predseda NR SR (2013-09-11):
(Hlasovanie.) 142 prítomných, všetci boli za. Aj túto dohodu sme schválili. Ďakujem pekne, pán poslanec. Pani poslankyňa Rošková uvedie v prvom čítaní hlasovanie o vládnom návrhu zákona č. 293 o uznávaní odborných kvalifikácií, je to tlač 607. (Hlasovanie o vládnom návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácii v znení neskorších predpisov a ktorým sa menia a dopĺňajú niektoré zákony , tlač 607.)
Antal, Peter, poslanec NR SR (2017-05-10):
Ďakujem za slovo, pán predsedajúci. Pán kolega Simon, podľa mňa práve preto nemohlo fungovať to vysporiadanie podľa šesťdesiatšestky, lebo to bolo len pri stavbách, ktoré prešli do vlastníctva, z vlastníctva štátu, čiže tam sa nemohli v zmysle toho vysporadúvať tie kvázi osady alebo teda to nemalo s tým nič podľa mňa spoločné. Čiže to bude asi ten problém, pretože to ani nemohlo fungovať. Rád by som reagoval na pána Mizíka, ale nemôžem. Ďakujem.
B. Bugár, podpredseda NR SR: (2001-10-17):
Vážené panie poslankyne, vážení páni poslanci, nie je tu prítomných 90 poslancov. Ja navrhujem, aby sme išli k ďalšiemu zákonu. (Reakcie z pléna.) Dobre, skúsim ešte raz zazvoniť, ak nebude prítomných 90 poslancov, budeme pokračovať hlasovaniami. (Ruch v sále.) Vážené panie poslankyne, vážení páni poslanci, vyzývam vás, aby ste sa vrátili do rokovacieho priestoru, budeme hlasovať o návrhu zákona, ktorý potrebuje ústavnú väčšinu, aby sme vôbec mohli spustiť hlasovanie. (Pauza pre nedostatočný počet poslancov v rokovacej sále.)
Suchánek, Alan, poslanec NR SR (2018-11-28):
Ďakujem za slovo. Elenka, veľmi dobré vystúpenie. K tej Českej republike, keď sme sa tam boli pozrieť v nemocnici Motole, tak riaditeľ tej najväčšej českej nemocnice povedal, že keby odišli české zdravotné sestry aj slovenské zdravotné sestry a slovenskí lekári, tak Motole môžu zavrieť. To o mnohom hovorí. K tomu, čo ty hovoríš, áno, je tam, je tam, keď porovnávame zdravotnú sestru a záchranára, v mnohom máš pravdu. Tam ovšem, samozrejme, ja si myslím, že sa musí zohľadňovať ešte aj to, že tá robota alebo tá práca na tom urgentnom príjme sa nedá, nedá jednoznačne porovnávať s prácou, napríklad keď aj na tom urgentnom príjme bude záchranár, s prácou zdravotnej sestry, ktorá bude robiť povedzme na doliečováku. Tam určite, na tom urgente, bude tam ďaleko väčšie vyťaženie aj, aj nasadenie, tak určite, že aj podľa typu práce a záťaže, treba to, treba to hodnotiť.
Hrnčiar, Andrej, podpredseda NR SR (2019-02-05):
Poslanec Fecko.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 142, za 105, proti 9, 27 sa zdržalo, 1 nehlasoval. Uvedený návrh sme schválili.
Hort, Milan, podpredseda NR SR (2010-10-12):
Ďakujem pekne. A poprosím teraz, nevidím tu pána poslanca Tótha, ktorý mal byť spravodajcom, ale poprosím predsedu výboru, aby nás on oboznámil s úvodnou spravodajskou informáciou. Dávam slovo pánovi predsedovi Kollárovi, nech sa páči.
A. Belousovová, podpredsedníčka NR SR: (2008-11-28):
Faktické poznámky na vystúpenie pána ministra Počiatka majú pán poslanec Janiš, pán poslanec Lipšic a pán poslanec Fronc. (Hlas v sále.) Pán poslanec Mikloš, to je faktická poznámka? Nie. Uzatváram možnosť prihlásiť sa s faktickými poznámkami. Pán poslanec Janiš, máte slovo.
V. Veteška, podpredseda NR SR: (2007-05-11):
Pani navrhovateľka, pani poslankyňa Tóthová, nech sa páči.